**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.05.2020, ora 08.00 – 24.05.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 24.05.2020, ora 07.00**

**RÂURI**

**Debitele au fost, în general, în scădere**, exceptând cursurile inferioare ale: Mureşului, Begăi, Timişului şi Ialomiţei, unde au fost în creştere prin propagare.

Pe râurile din bazinele hidrografice: Barcău, Crişuri, Suceava, Moldova, Bistriţa, cursul Siretului, Bârlad, Prut (exceptând cursul inferior) şi din bazinul superior şi mijlociu al Mureşului, debitele au fost relativ staţionare.

Debitele se situează în general la valori între 30-70% din valorile multianuale lunare normale, mai mari (peste 100%) pe Jiu (aval Rovinari), pe unele râuri din bazinul inferior al Oltului (Olteţ, Iminog, Călmăţui, Urlui) şi mai mici (<30%) din acestea pe râurile din bazinele hidrografice: Someșul Mic, Crasna, Barcău, Crişuri, Mureş, Moraviţa, Caraş, Cerna, Siret (exceptând Buzăul) şi Prut.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în creştere** datorită precipitaţiilor prognozate şi propagării pe râurile din bazinele hidrografice: Vişeu, Iza, Tur, pe cursurile superioare ale: Someşului, Crasnei, Barcăului, Crişurilor, Begăi, Timişului, Bârzavei, Moraviţei, Caraşului, Nerei, Cernei, Sucevei, Moldovei, Bistriţei, Trotuşului, Putnei, Rm. Sărat, Buzăului şi doar prin propagare pe cursul inferior al Mureşului.

Pe celelalte râuri, debitele vor fi relativ staţionare.

Sunt posibile creșteri de niveluri și debite pe unele râuri din zonele de deal şi munte din nordul, centrul şi sudul țării, ca urmare a precipitațiilor prognozate şi propagării.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 23 – 24.05.2020 a fost în creștere uşoară, având valoarea de 3750 m3/s**, sub media multianuală a lunii mai (7250 m3/s).

În aval de Porţile de Fier debitele au fost în scădere la Gruia, în creştere pe sectorul Calafat – Galați şi relativ staţionare pe sectorul Isaccea - Tulcea.

**Debitul la intrarea în ţară (secţiunea Baziaş) va fi staționar (3750 m3/s).**

În aval de Porţile de Fier debitele vor fi în scădere la Gruia şi în creştere pe sectorul Calafat – Tulcea.

**2.** **Situaţia meteorologică în intervalul 23.05.2020, ora 09.00 –24.05.2020, ora 06.00**

**ÎN ŢARĂ**

Vremea a fost rece pentru această dată în jumătatea de est a țării și normală din punct de vedere termic în rest. Ziua, cerul a fost variabil, cu înnorări temporare în regiunile estice și sud-estice; s-au semnalat averse slabe local în Dobrogea, unde au fost și descărăcri electrice, și cu totul izolat în Moldova. Seara și noaptea, nebulozitatea s-a accentuat treptat, mai ales în vestul, nordul și centrul țării, iar local în Crișana, Maramureș și izolat în nordul Transilvaniei a plouat slab. Vântul a suflat slab și moderat, cu unele intensificări în sud-estul teritoriului și izolat în est și pe crestele montane. Temperaturile maxime s-au încadrat între 16 grade la Întorsura Buzăului, Joseni și Miercurea Ciuc și 26 de grade la Calafat. La ora 06.00 se înregistrau valori termice cuprinse între 3 grade la Întorsura Buzăului și 17 grade la Oravița.

**LA BUCUREŞTI**

Vremea a fost ușor mai rece decât în mod normal la această dată. Cerul a fost variabil, cu înnorări temporare în prima parte a nopții. Vântul a suflat slab și moderat. Temperatura maximă a fost de 21 de grade la Băneasa și Afumaţi şi de 22 de grade la Filaret. La ora 06.00 se înregistrau 7 grade la Băneasa, 8 grade la Afumați și 9 grade la Filaret.

**3. Prognoza meteorologică în intervalul 24.05.2020, ora 09.00 –25.05.2020, ora 09.00**

**ÎN ŢARĂ**

**Vremea va fi rece pentru această perioadă, local deosebit de rece, cu precădere în nordul, centrul și sud-vestul teritoriului.** În cursul zilei, temporar cerul va avea înnorări accentuate și va ploua în Maramureș, Crișana, Banat și Transilvania și, mai ales după-amiaza și seara, local și în celelalte regiuni. Noaptea, cerul va fi variabil și doar pe arii restrânse vor mai fi ploi slabe îndeosebi în sud-est. Vor fi în special averse, posibil însoțite de descărcări electrice, iar izolat cantitățile de apă vor depăși 15...20 l/mp. În vestul și nord-vestul țării vor fi condiții de grindină, iar la munte, la altitudini de peste 1800 m, trecător se vor semnala precipitații mixte. Vântul va sufla slab și moderat, cu **intensificări**

**în zona montană, în special pe creste, unde rafalele vor depăși 80...90 km/h, iar local și temporar și în vest, sud și centru, cu viteze în general de 45...60 km/h.** Temperaturile maxime vor fi cuprinse între 12...13 grade în Maramureş şi Transilvania și 25 de grade în sudul Munteniei, iar cele minime se vor încadra între 2 și 12 grade.

**LA BUCUREŞTI**

Vremea va fi rece pentru această dată. Cerul va fi variabil, cu înnorări temporar accentuate după-amiaza și seara, când vor fi averse posibil însoțite de descărcăr electrice. Vântul va sufla slab și moderat, cu ușoare intensificări în a doua parte a zilei. Temperatura maximă se va situa în jurul valorii de 20 de grade, iar cea minimă va fi de

9...10 grade, mai scăzută în zona preorășenească spre 7 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** informează că la data de 23.05.2020, în jurul orei 12:30, a fost semnalată mortalitate piscicolă pe lacul de acumulare Corbeanca, de pe pârâul Valea Mocanului, afluent necadastrat al râului Cociovaliștea, în zona localității Ostratu, județul Ilfov. Nu s-au observat indicii privind existența unei posibile poluări accidentale a apei (schimbare de miros, culoare, irizații pe suprafața apei). S-au recoltat de la fața locului probe de pește și apă. Cauza probabilă a fenomenului de mortalitate piscicolă este suprapopularea cu pește a acumulării Corbeanca, care a condus la consumul excesiv de oxigen din apă.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**DIRECȚIA DE COMUNICARE, TRANSPARENȚĂ ȘI IT**